„Десетица“, Иван Цанкар

Пре читања саме приповетке, прочитајте кратак текст изнад како би вам сама приповетка била јаснија.

Непознате речи:

 десетица –новац који се раније користио. Представља десети део форинте (то је био аустријски новац).

туробан – нерасположен, натмурен

земичка – хлепчић

Клопшток – немачки писац

Задаци:

1. Прочитати одломак из приповетке „Десетица“ Ивана Цанкара, Читанка, 216-219. стр.
2. УКРАТКО препричати приповетку. Одредити тему.
3. Ко је приповедач? Шта можете да кажете о њему?
4. Прочитајте још једном опис собе. Како дечак доживљава ту собу? Издвојте епитете који осликавају дечаково душевно стање. Запазите да ли има сличности између тога како се дечак осећа и просторије у којој спава. Каква је склад између дечакових осећања и кишног времена напољу? Објаснити своје запажње.
5. Зашто се дечак тако осећа? Шта га мучи?
6. Пронађите у тексту дечакова осећања везана за школу. Зашто улази у школу као у „храм непријатеља“?
7. Када настаје преокрет? Како то утиче на дечакова осећања, а како на временске прилике?
8. Шта из тог дела приповетке сазнајемо о дечаковој мајци?
9. На основу краја приповетке (последње реченице у њој), покушајте да одредите када дечак приповеда о овом догађају.
10. Напишите макар једну поруку приповетке.

Појмови које треба усвојити:

Књижевни род: епика

Књижевна врста: приповетка

ЕНТЕРИЈЕР – опис унутрашњег простора (рецимо опис собе).

Приповедање је у првом лицу - јунак приче је истовремено и приповедач. Код таквог приповедања (причања догађаја) сама прича делује стварније, истинитије.